

REPUBLIKA HRVATSKA

VARAŽDINSKA ŽUPANIJA

OPĆINA MARTIJANEC

**Općinsko povjerenstvo za procjenu**

**šteta od elementarnih nepogoda**

KLASA: 320-03/22-01/1

URBROJ: 2186-19-02-22-3

Martijanec, 02.09.2022.

**JAVNI POZIV  
ZA PRIJAVU ŠTETE NASTALE USLIJED PRIRODNE NEPOGODE SUŠE  
NA PODRUČJU OPĆINE MARTIJANEC**

Područje Općine Martijanec je u periodu od 01. lipnja 2022. do 31. kolovoza 2022. godine zahvatila prirodna nepogoda suša te je nanijela velike materijalne štete na poljoprivredi.

Župan Varaždinske županije Odlukom (KLASA: 320-18/22-01/50, URBROJ: 2186-02/1-22-31 od 2. rujna 2022. godine) proglasio je prirodnu nepogodu sušu za područje Općine Martijanec.

Stoga pozivamo sve mještane koji su u Upisniku obiteljskog poljoprivrednog gospodarstva ili Upisniku poljoprivrednika da najkasnije **do 10. rujna 2022. godine** na propisanom Obrascu PN **podnesu prijavu štete od prirodne nepogode – suše.**

Uz Obrazac PN , obavezno se dostavlja slijedeća dokumentacija :

* Upisnik poljoprivrednika ili Upisnik obiteljskih poljoprivrednih gospodarstava za 2022. godinu
* broj žiro računa prijavitelja na koji će se izvršiti isplata u slučaju odobravanja iste

Potpune prijave štete podnose se u pravilu elektronskom poštom na: [martijanec@opcina-martijanec.hr](mailto:martijanec@opcina-martijanec.hr) ili osobno u Jedinstveni upravni odjel, radnim danom **u vremenu od 08,00 do 14,00 sati** ili poštom na adresu: Općina Martijanec, Varaždinska 64, 42 232 Martijanec.

**NAPOMENA:**

***U obrazac PN obavezno se za imovinu na kojoj je nastala šteta unose svi brojevi katastarskih čestica po katastarskim općinama, zasijana kultura na svakoj od čestica te se zasijana kultura iskazuje u m² odnosno ha.***

***Podaci za dugogodišnje nasade iskazuju se u broju stabala ili trsova.***

***Uz podatke o šteti potrebno je navesti i postotak oštećenja.***

Općinsko povjerenstvo za procjenu

šteta od elementarnih nepogoda